Po vidurnakčio

Po vidurnakčio () – 2004 m. Italijoje sukurta romantinė komedija, demonstruota Berlyno kino festivalyje.

 Pagrindiniai aktoriai 
 Aktorius – vaidmuo
 Giorgio pasotti – Martinas
 Francesca Inaudi – Amanda
 Fabio Troiano – Angelas
 Francesca picozza – Barbara
 Silvio Orlando – balsas už kadro

 Turinys 

Martinas – uždaro būdo vaikinas, gyvenantis savo paties susikurtame pasaulyje ir dirbantis naktiniu sargu kino muziejuje, kuriame nuolatos žiūri nespalvotus filmus. Vieną naktį į muziejų įsmunka prieglobsčio ieškanti Amanda – atokios kavinės darbuotoja, kuri supykusi apipylė savo viršininką verdančiu aliejumi, o šis iškvietė policiją. Jos vaikinas, vadinamas Angelu, uždarbiauja pardavinėdamas vogtas mašinas, o už uždirbtus pinigus svajoja nusipirkti (būtinai nusipirkti, o ne pavogti) „Ferrari“. Amanda muziejuje sulaukia ryto, o paskui mėgina susisiekti su Angelu, tačiau jos ieško policija, todėl ji vėl priversta slėptis pas Martiną. Tylenis įsimyli merginą, tačiau bijo, kad neturi jai ką pasiūlyti. Kuomet  Amanda galiausiai išvyksta, jis pasiryžta mesti iššūkį Angelui. Pastarasis, kol jo mergina slapstėsi, buvo grįžęs pas buvusią meilužę Barbarą, įkrečia Martinui į kailį, tačiau nusprendžia leisti Amandai pasirinkti. Mergina atsisako priimti sprendimą ir kurį laiką jiedu bendrauja trise, kol galiausiai apsisprendžia likti su Martinu. Angelas nepyksta ir netgi jaučiasi laimingas dėl jos. Vakare eidamas gatve jis pamato vykdomą nusikaltimą ir mėgina tam sutrukdyti, tačiau pašautas miršta greta „Ferrari“ pardavimų salono...

 Apdovanojimai 
ApdovanojimasKategorijaAsmuoRezultatas Berlyno kino festivalis Caligari Film apdovanojimas Davide Ferrario Don Quixote apdovanojimas  David di Donatello geriausi specialieji efektai  geriausias režisierius Davide Ferrario  geriausias scenarijus  geriausias prodiuseris  geriausias aktorius Giorgio Pasotti  geriausias antrojo plano aktorius Fabio Troiano  geriausia scenografija  geriausias montažas  geriausia kinematografija  Flaiano filmų festivalis geriausias aktorius Giorgio Pasotti  geriausia aktorė Francesca Inaudi  geriausias montažas  geriausias filmas Golden Graals geriausias komedijos aktorius Giorgio Pasotti  geriausias režisierius Davide Ferrario  geriausia komedijos aktorė Francesca Inaudi  Italijos nacionalinis kino žurnalistų sindikatas geriausias režisierius Davide Ferrario  geriausia aktorė Francesca Inaudi  geriausias scenarijus Davide Ferrario  geriausia kinematografija  

Kategorija:2004 filmai
Kategorija:Italijos filmai
Kategorija:Komedijos
Kategorija:Romantiniai filmai